Les Biblioteques Municipals entreguen els lots de llibres sortejats per el “Mes del llibre”
2025-07-24

La Biblioteca d’Adults ha sigut el lloc triat per a fer lliurament dels lots de llibres que el mes d’abril passat es van sortejar, per part de les Biblioteques Municipals, dins de les activitats programades en el Mes del Llibre.

Les guanyadores han sigut quatre dones i van recollir ahir els seus lots de llibres de mans del regidor de Cultura i Joventut, Javier Naharros, agraint la iniciativa duta a terme per part de l’Ajuntament per al foment de la lectura.

Noelia López, Jéssica Máñez i Lorena Muñoz recollien els seus lots de llibres amb un gran somriure i molt contentes d’haver rebut el seu premi. Sonia Portillo, la quarta guanyadora, no va poder estar present en el lliurament dels premis però l’equip de Biblioteques li farà arribar el seu lot de llibres.